Münchna Kindl

Münchna Kindl, aa Mingara Kindl (dt.: Münchner Kindl) is da Nama vo da vaniadlichtn Woppmfigua vo Minga.

D'traditionej Woppmfigua vo Minga is a Mönch in oana goid-schwoazn Kuttn. Voiksetymologisch hod s'Woat Münchn mit Mönchn ("ba dena Mönchn") z'doa, wos owa noch neian Forschungen foisch sei kannt. Megli is, dass Minga vum vorchristlichn Woat Munica kimmt, s'wo Ort af da Ufaterrassn hoasst.Genauare Informationa zua Etymologie vum Nama Minga san im Wiktionary nochzlesn.

D'Woppm-Figua (ob 13. Joahundat) is im Laf vo da Zeit, scho seitm 16. Joarhundad, imma wieda vo Kinstlan nei doagstejt und sukzessive vaändat woan. Vor oim hod d'Figur imma mehra kindliche G'sichtsziag griagt und in de 1920er Joa is dann aus'm Buam a Deandl woan - s'modeane Münchna Kindl is damit born g'wen. Wia koa andane deitsche Woppmfigua hod se de Figua imma mehra vasejbständigt. Zletzt hods sogoa s'Eidbuach obglegt und zan Biakrug und zan Radi griffa.

S'Münchna Kindl find ma heizdog zum Beispui af Trambowogn, Kanaldeckln, Postkoatn, Biakriagln, Biafloschna und Plakatn.

S'Münchna Kindl vo da Wiesn

S'Münchna Kindl werd vom „Festring München e. V.“ ausg'suacht. Da „Festring München“ organisiat an Einzug vo d'Wiesnwirt sowia an Trochtnumzug vum Oktoberfest. S'Münchna Kindl is weiblich, zwischn 20 und 29 Joa oid und stammt moast aus dena Reihn vo d'Mingara Wiesnwirt, Schausteja bzw. Brauarein. S'Münchna Kindl werd oft aa Botschafterin vo Minga g'nennt.

S'Münchna Kindl fiaht an Einzug vo d'Wiesnwirt zum Oktoberfest o und stähd dann nem an Obabuagamoasta vo Minga, wann d'Wiesn mitm O'zapft is eräffnet werd. Am easchtn Sunndog vum Oktoberfest findt a groussa Trochtn- und Schitznumzug stott, wo s'Münchna Kindl in ana gejb-schwoazn Franziskanakuttn und oan Maßkrug in da Hand, af am Ross sitzend an Umzug ofiaht.

D'Münchna Kindl

 Joar Nam1938         Ellis Kaut1965         Lieserl Fesenmeier1972–1978  Christl Mory1979–1980  Hannelore Fischer1981–1983  Helene Münchhalfen1984–1986  Stephanie Spendler (Hagn)1987–1994  Manuela Weitner1995–1998  Silja Schrank-Steinberg1999–2000  Stephanie Redl2001–2002  Daniela Heide2003–2004  Julia Krätz 2005–2006  Nadine Schröder2007–2009  Stefanie Krätz2010–2014  Maria Newrzella2015  Laila Noeth2016–  Viktoria Ostler

Andane Münchna Kindl

Jeda, dea wo in Minga g'boan und afg'waxa is, werd aa Münchna Kindl g'nennt.

D'boarischn Spirituosn-Spezialitätn vo da Firma Riemerschmid wean aa Müncher Kindl g'nennt; davo gibts drei Sortn:

 Oberbayerischer Gebirgsenzian
 Bärwurz
 Erster Altbayerischer Kartoffelschnaps

Noch da Mingara Woppm-Figua is aa d'Münchner-Kindl-Brauerei g'nennt g'wen, d'wo 1905 vo Unionsbräu iwanumma woan is.

 Beleg 

Kategorie:München
Kategorie:Artikel auf Oberbayerisch